
JONAVOS RAJONO ŽEIMIŲ  SENIŪNIJOS ŽEMĖS ŪKIO SPECIALISTO PAREIGYBĖS APRAŠYMAS
I. PAREIGYBĖS PASKIRTIS
1. Žeimių  seniūnijos žemės ūkio specialistas yra specialistas.

2. Pareigybės lygis – B.
              3. Pareigybės paskirtis – Žeimių seniūnijos žemės ūkio specialisto pareigybė reikalinga vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos nutarimus žemės ūkio klausimais Žeimių seniūnijoje.
4. Pareigybės pavaldumas –  žemės ūkio specialistas yra tiesiogiai pavaldus seniūnijos seniūnui. 
II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI
5. Darbuotojas, einantis šias pareigas, turi atitikti šiuos specialius reikalavimus: 
5.1. turėti ne žemesnį kaip aukštąjį universitetinį ar jam prilygintą išsilavinimą, arba aukštesnįjį išsilavinimą, arba iki 1995 metų įgytą specialųjį vidurinį išsilavinimą;
5.2. sklandžiai dėstyti mintis raštu ir žodžiu, išmanyti raštvedybos taisykles;

5.3. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;

5.4. gebėti planuoti ir organizuoti darbo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.

III. ŠIAS PAREIGAS EINANČIO DARBUOTOJO FUNKCIJOS
               6. Šias pareigas einantis darbuotojas vykdo šias funkcijas:
         6.1. vykdo Lietuvos Respublikos teisės aktus, Jonavos rajono savivaldybės tarybos sprendimus, savivaldybės mero potvarkius, administracijos direktoriaus įsakymus, seniūnijos seniūno pavedimus pagal pareigybei priskirtą kompetenciją;

         6.2. padeda seniūnui formuoti kaimo plėtros ir žemės ūkio vystymo programas;
               6.3. vykdo paraiškų ir dokumentų, reikalingų už žemės ūkio naudmenų ir pasėlių plotus išmokoms gauti priėmimą ir tvarkymą, suveda duomenis į paraiškų priėmimo informacinę sistemą;
               6.4. konsultuoja ir padeda  seniūnijos gyventojams  įbraižyti žemės ūkio naudmenų ir pasėlių plotus paraiškai užpildyti;
               6.5. suformuoja ir perduoda Paraiškų gauti tiesiogines išmokas už žemės ūkio naudmenų plotus ir Prašymų pakeisti paraiškos duomenis registracijos dokumentų segtuvus;
               6.6. informuoja pareiškėjus apie paraiškose nustatytas klaidas, dvigubą deklaravimą, žemės blokų, kuriuose deklaruoja žemės ūkio naudmenas ir pasėlius, netikslumus bei padeda juos ištaisyti;
               6.7. ruošia ir siunčia dokumentus dėl valdos perdavimo;
               6.8. priima prašymus, ruošia ir išduoda pažymas dėl žemės ūkio veiklos, pildo jų registrą;
               6.9. vykdo tiesioginių išmokų už galvijus administravimą, konsultuoja ir informuoja gyventojus apie tiesioginių išmokų gavimo galimybes. Patikslina NMA reikalingus duomenis;
               6.10. pildo Tiesioginių pardavimų kvotos metų pieno gamybos ir realizavimo metines deklaracijas (K10), ruošia ir pateikia pieno kvotų pirminius dokumentus ir registrą;
               6.11. informuoja gyventojus apie paramos galimybes pagal priemonę „Ankstyvo pasitraukimo iš prekinės žemės ūkio gamybos rėmimas“. 

               6.12. konsultuoja, padeda užpildyti prašymus registruoti/ atnaujinti žemės ūkio ir kaimo valdas bei suvesti jas į ŽŪIKVC informacinę sistemą;
                6.13. teikia metodinę paramą, padeda gyventojams įsisavinti Kaimo  plėtros programas, bei bendrojo programavimo dokumentų priemones;
               6.14. informuoja žemės ūkio valdų valdytojus apie mokymąsi ir seminarus, dalyvauja juose, organizuoja mokymus seniūnijos gyventojams, konsultuoja fizinius ir juridinius asmenis;
               6.15. surenka duomenis ir teikia ŽŪIKVC suvestines ataskaitas apie ūkininkų gautą derlių ir sandėliuose laikomų grūdų kiekius pagal GS-5 ataskaitos formą; 

               6.16.  ruošia įvairias pažymas žemės ūkio klausimais;
               6.17. ruošia informaciją apie seniūnijoje neprižiūrimas ir nedeklaruotas žemes, kurios neatitinka geros agrarinės būklės reikalavimų;
               6.18.vykdo  kitus nenuolatinio pobūdžio seniūno pavedimus.
IV. ATSAKOMYBĖ
 7. Šias pareigas vykdantis darbuotojas atsako: 

             7.1. už savo funkcijų nevykdymą ar netinkamą vykdymą atsako teisės aktų nustatyta tvarka.
Susipažinau

-------------------------------------             -------------------            ---------------------------------------------
  (valstybės tarnautojo pareigos)                                     (parašas)                                     (vardas, pavardė)
--------------------------------------------------------

                 (data)

